3. การประกอบธุรกิจของแต่ละสายผลิตภัณฑ์

3.1 ลักษณะบริการ

  ธุรกิจของบริษัท รายละเอียดธุรกิจของบริษัท 4 ประเภท
  ตามที่บริษัทได้รับอนุญาตจากกระทรวงการคลัง มีดังนี้

  1. ธุรกิจการเป็นนายหน้าซื้อขายหลักทรัพย์

  ธุรกิจการเป็นนายหน้าซื้อขายหลักทรัพย์ นับเป็นธุรกิจหลักของบริษัท
  บริษัทให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
  ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนรวมทั้งสิ้น 28 สาขา
  มีทีมงานด้านการตลาด และด้านการวิเคราะห์หลักทรัพย์ ที่มีประสบการณ์
  พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค นอกจากนี้
  ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
  บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
  www.asiaplus.co.th ได้อีกทางหนึ่ง

  นักลงทุนสามารถซื้อขายหลักทรัพย์ผ่านบริษัทด้วย (1) บัญชีเงินสด ซึ่งมีทั้งประเภท Cash
  Account และ Cash Balance Account และ (2) บัญชีเงินกู้ยืมเพื่อซื้อหลักทรัพย์ (Credit
  Balance)
  การสั่งซื้อขายหลักทรัพย์นอกจากลูกค้าจะส่งคำสั่งผ่านเจ้าหน้าที่การตลาดของบริษัทแล้ว
  ยังสามารถสั่งซื้อขายด้วยตนเอง โดยผ่านระบบอินเตอร์เนท (Internet)
  ที่บริษัทได้เริ่มเปิดให้บริการแก่ลูกค้าตั้งแต่ปี 2543 เป็นต้นมา

  บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
  แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในช่วงปี 2545 ถึงปี
  2547 ปรากฏตาม ตารางต่อไปนี้

  ---------------------------- -------------- -------------- --------------
  มูลค่าการซื้อขายหลักทรัพย์          2545           2546           2547

  ตลาดหลักทรัพย์ฯ (ล้านบาท)        2,061,642.12   4,700,472.96   5,058,619.98

  บริษัท (ล้านบาท)                323,267.30     664,881.81     817,704.95

  ส่วนแบ่งตลาดของบริษัท (%)        7.84           7.07           8.08

  แยกตามประเภทลูกค้า (%)                                       

  - บัญชีลงทุนของบริษัท             0.25           0.29           0.51

  - กองทุนรวม                   0.99           2.12           3.75

  - Sub Broker                 -              -              -

  - ลูกค้าทั่วไป                   90.34          84.04          77.49

  - ลูกค้าต่างประเทศ              8.42           13.55          18.25

  รวม                          100.00         100.00         100.00

  แยกตามลักษณะการซื้อขาย (%)                                    

  - Cash                       99.03          95.87          93.24

  - Credit Balance             0.97           4.13           6.76

  รวม                          100.00         100.00         100.00
  ---------------------------- -------------- -------------- --------------

  ในปี 2545 ถึง 2547
  บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย แต่อย่างใด

  นโยบายในการรับลูกค้า

  บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
  ได้มีโอกาสที่จะเข้ามาเปิดบัญชีกับบริษัทในทุกระดับ
  ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

  บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

  ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

  ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

  การพิจารณารับลูกค้า

  1.1
  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทย
  และตามเงื่อนไขที่บริษัทกำหนด เพื่อให้ลูกค้าเข้าใจในเบื้องต้น

  1.2 ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
  โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
  โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
  สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ (กรณีธุรกิจเฉพาะ)
  ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล) สำเนาสมุดฝากเงิน
  สำเนาใบรับฝากเงิน สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

  1.3 ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
  สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
  บันทึกข้อตกลงเกี่ยวกับการดูแลรักษาทรัพย์สินของลูกค้า หนังสือแต่งตั้งตัวแทนเพื่อซื้อขายหลักทรัพย์
  (กรณีลูกค้ามอบอำนาจให้ผู้อื่นทำการแทน)

  1.4 กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

-   

  กรณีลูกค้าของสำนักงานสาขา

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

  อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ ผู้อำนวยการอาวุโส
  ผู้ดูแลสายงานการตลาดและผู้ดูแลสายงานสำนักงานสาขา ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาดและสายงานสำนักงานสาขา ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ กรรมการบริหาร

  นอกจากนี้บริษัทยังได้มีการจัดแบ่งประเภทของลูกค้าออกเป็น ลูกค้าประเภทบุคคลธรรมดา
  และลูกค้าประเภทนิติบุคคล
  เพื่อการพิจารณาและอนุมัติวงเงินซื้อหลักทรัพย์ของลูกค้าที่มีประสิทธิภาพมากขึ้นอีกด้วย

  - กรณีลูกค้าประเภทบุคคลธรรมดา

+------------------+-------------------+------------------------------+
|   วงเงินอนุมัติ      |   ผู้มีอำนาจอนุมัติ     |                              |
+------------------+-------------------+------------------------------+
|                  | (ก)               | (ข)                          |
|                  | กรณ               | กรณีวงเงิน                     |
|                  | ีวงเงินที่ขออนุมัติเป็นไป | ที่ขออนุมัตินอกเหนือหลักเกณฑ์ของบริษัท |
|                  | ตามหลักเกณฑ์ของบริษัท | หรือกรณีลูกค้ามีความสำคัญพิเศษ      |
+------------------+-------------------+------------------------------+
|   ไม่เกิน 10       | กลุ่มที่ 1 คนใดคนหนึ่ง  | กลุ่มที่ 1 ลงนามร่วมกับกลุ่มที่ 2 หรือ  |
|   ล้านบาท         |                   | 3 หรือ กลุ่มที่ 2 ลงนามร่วมกัน 2 คน |
|                  | กลุ่มที่ 2 คนใดคนหนึ่ง  |                              |
|   ไม่เกิน 30       |                   | กลุ่มที่ 2 ลงนามร่วมกับกลุ่มที่ 3      |
|   ล้านบาท         | กลุ่มที่ 3 คนใดคนหนึ่ง  |                              |
|                  |                   | กลุ่มที่ 3 ลงนามร่วมกัน 2 คน       |
|   ไม่เกิน 50       | คณะอนุกรรมการสินเชื่อ |                              |
|   ล้านบาท         |                   | คณะอนุกรรมการสินเชื่อ            |
|                  | คณะอนุกรรมการสินเชื่อ |                              |
|   ไม่เกิน 75       |                   | คณะอนุกรรมการกิจการนายหน้า      |
|   ล้านบาท         |                   |                              |
|                  |                   |                              |
|   ไม่เกิน 100      |                   |                              |
|   ล้านบาท         |                   |                              |
+------------------+-------------------+------------------------------+
|   เกินกว่า 100     | คณะกรรมการบริษัท    |                              |
|   ล้านบาท         |                   |                              |
|                  | (ในกรณ            |                              |
|                  | ีที่มีความจำเป็นเร่งด่วน |                              |
|                  | ให้คณะอนุกรรมการ    |                              |
|                  | กิจการนายหน้าอนุมัติได |                              |
|                  | ้ก่อนและให้ขอสัตยาบันจ |                              |
|                  | ากคณะกรรมการบริษัทใ |                              |
|                  | นการประชุมครั้งต่อไป) |                              |
+------------------+-------------------+------------------------------+

  การขออนุมัติวงเงินตามกรณี (ข) ให้ผู้บริหารตามสายการบังคับบัญชาของเจ้าหน้าที่การตลาดนั้น
  ทำบันทึก

  ชี้แจงเหตุผลแห่งการขออนุมัติวงเงินดังกล่าว เสนอต่อผู้มีอำนาจอนุมัติเพื่อพิจารณาทุกครั้ง

  - กรณีลูกค้าประเภทนิติบุคคล

+------------------+-----------------+----------------+---------------+
|   ประเภทลูกค้า     |   ผู้มีอำนาจอนุมัติ   |                |               |
+------------------+-----------------+----------------+---------------+
|                  | คณ              | คณะอนุกรรมการ   | ค             |
|                  | ะอนุกรรมการสินเชื่อ |                | ณะกรรมการบริษัท |
|                  |                 | กิจการนายหน้า    |               |
+------------------+-----------------+----------------+---------------+
| บริษัทห            | ไม่เกิน 200       |                | เกินกว่า 200    |
| ลักทรัพย์จัดการกองทุน | ล้านบาท          |                | ล้านบาท*       |
| และกองทุน         |                 |                |               |
+------------------+-----------------+----------------+---------------+
| นิติบุคคลอื่น         | ไม่เกิน 20 ล้านบาท | ไม่เกิน 100      | เกินกว่า 100    |
|                  |                 | ล้านบาท         | ล้านบาท*       |
+------------------+-----------------+----------------+---------------+

ในกรณีที่มีความจำเป็นเร่งด่วน ให้คณะอนุกรรมการกิจการนายหน้าอนุมัติได้ก่อน
และให้ขอสัตยาบันจากคณะกรรมการบริษัทในการประชุมครั้งต่อไป

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

  บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
  โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
  โดยพิจารณาเป็นวงเงินรวมกับบัญชีเงินสดด้วย
  สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป

  นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
  โดยพิจารณาหลักทรัพย์ที่มีผลประกอบดี และมีสภาพคล่องในการซื้อขาย
  โดยมีการกำหนดอัตรามาร์จิ้นเริ่มต้นของแต่ละหลักทรัพย์
  และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
  และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
  บริษัทประกาศรายชื่อหลักทรัพย์ ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
  ที่ทำการบริษัท และที่ทำการสำนักงานสาขา
  ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
  ก.ล.ต. หรือตลาดหลักทรัพย์แห่งประเทศไทย

  2) การค้าหลักทรัพย์

  บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
  โดยหวังผลตอบแทนในรูปของกำไรจากการซื้อขายหลักทรัพย์ ทั้งนี้
  คณะกรรมการลงทุนจะเป็นผู้พิจารณาอนุมัติการลงทุนนี้

  3) การเป็นที่ปรึกษาการลงทุน

  -ไม่มี –

4)  การเป็นที่ปรึกษาทางการเงินและการจัดจำหน่ายหลักทรัพย์

  การเป็นที่ปรึกษาทางการเงิน

  บริษัทให้บริการที่ปรึกษาทางการเงินให้กับบริษัทจดทะเบียนในตลาดหลักทรัพย์แห่งประเทศไทย
  บริษัทที่มีความประสงค์จะนำบริษัทเข้าจดทะเบียนในตลาดหลักทรัพย์แห่งประเทศไทย
  และ/หรือตลาดหลักทรัพย์ใหม่ บริษัทที่ต้องการเข้าถือหลักทรัพย์เพื่อครอบงำกิจการ
  รวมทั้งบริษัททั่วไปที่ต้องการคำปรึกษาในการระดมทุนจากตลาดทุนและตลาดเงิน
  โดยบริษัทมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและการจัดจำหน่ายและรับประกันการจำหน่ายหลักทรัพย์

บริษัทเป็นที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยการทำหน้าที่ที่ปรึกษาทางการเงินตามที่ได้รับความเห็นชอบครอบคลุมถึงการทำหน้าที่ที่ปรึกษาทางการเงินในรายการประเภทต่าง ๆ ดังนี้

  - การนำบริษัทเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์ใหม่

  - การแปรรูปรัฐวิสาหกิจ

  - การออกและเสนอขายหลักทรัพย์ต่าง ๆ ได้แก่ หุ้น หุ้นบุริมสิทธิ หุ้นกู้
  ใบสำคัญแสดงสิทธิในการซื้อหุ้น หรือหุ้นกู้ เป็นต้น

  - ที่ปรึกษาทางการเงินและตัวแทนรับซื้อหลักทรัพย์ให้กับผู้เสนอซื้อหลักทรัพย์ (Offeror)
  ในการเข้าถือหลักทรัพย์เพื่อครอบงำกิจการ

  - การให้ความเห็นอิสระแก่ผู้ถือหุ้นของกิจการเกี่ยวกับคำเสนอซื้อหลักทรัพย์ของกิจการ

  -
  การให้ความเห็นอิสระแก่ผู้ถือหุ้นเกี่ยวกับการได้มาหรือจำหน่ายไปซึ่งสินทรัพย์และรายการที่เกี่ยวโยงกันของบริษัทจดทะเบียน

-   การร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการถูกเพิกถอน
    (แผนฟื้นฟูกิจการ) เพื่อเสนอต่อที่ประชุมผู้ถือหุ้นของบริษัทจดทะเบียน

-   การปรับโครงสร้างหนี้ของกิจการทั้งในและนอกตลาดหลักทรัพย์

-   ที่ปรึกษาทางการเงินด้าน Private Equity และ Venture Capital

  นอกจากนี้ บริษัทยังให้บริการที่ปรึกษาทางการเงินในด้านอื่น ๆ อีก ได้แก่
  ที่ปรึกษาทางการเงินในการประเมินมูลค่ากิจการ
  ที่ปรึกษาทางการเงินในการระดมทุนในรูปแบบต่างๆ และการหาผู้ร่วมลงทุนในกิจการ
  ที่ปรึกษาในการบริหารเงิน เป็นต้น

  การจัดจำหน่ายหลักทรัพย์

  บริษัทมีนโยบายเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
  และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
  และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่น ในการจัดจำหน่ายหลักทรัพย์
  ซึ่งมีทั้งที่บริษัทเป็นผู้จัดการการจัดจำหน่าย (Lead Underwriter)
  ผู้จัดจำหน่ายและรับประกันการจำหน่าย (Underwriter) หรือตัวแทนจำหน่ายหลักทรัพย์
  (Selling Agent)

  ผลงานในฐานะบริษัทที่ปรึกษาทางการเงินและผู้จัดการการจัดจำหน่ายและรับประกันการจำหน่าย

ในช่วงปี 2545–ปี 2547

+----+---------------------+------------------------------+-----------+
| ปี  | บริษัท                | บริการ                        | ผู้ให้บริการ  |
+----+---------------------+------------------------------+-----------+
| 25 | บริษัท ซี.พี.แอล. กรุ๊ป   | ที่ปรึกษาการเงินอิสระในการให้ความ  | เอบีเอ็น    |
| 45 | จำกัด                | เห็นต่อรายการที่เกี่ยวโยงกันของบริษัท | แอมโร     |
|    |                     |                              |           |
|    |                     |                              | เอเซีย     |
+----+---------------------+------------------------------+-----------+
| 25 | บมจ. ไทยคอน         | ผู้ร่วมจัดการการจัดจำหน่ายแล       | เอบีเอ็น    |
| 45 | อินดัสเทรียล คอนเน็คชั่น  | ะรับประกันการจำหน่ายหุ้นสามัญเพิ่มทุน | แอมโร     |
|    |                     |                              |           |
|    |                     |                              | เอเซีย     |
+----+---------------------+------------------------------+-----------+
| 25 | บมจ.                | ผู้ร่วมจัดการการจัดจำหน่ายแล       | เอบีเอ็น    |
| 45 | ธนาคารไทยธนาคาร     | ะรับประกันการจำหน่ายหุ้นสามัญเพิ่มทุน | แอมโร     |
|    |                     |                              |           |
|    |                     |                              | เอเซีย     |
+----+---------------------+------------------------------+-----------+
| 25 | บมจ. จีเอ็มเอ็ม มีเดีย   | ที่ปรึกษาทาง                    | แอสเซท    |
| 45 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. เมเจอร์ ซีนีเพล็กซ์ | ที่ปรึกษาทาง                    | แอสเซท    |
| 45 | กรุ๊ป                 | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ไอทีวี           | ที่ปรึกษาทาง                    | แอสเซท    |
| 45 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ลลิล พร็อพเพอร์ตี้  | ที่ปรึกษาทาง                    | แอสเซท    |
| 45 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ฟินันซ่า          | ที่ปรึกษาทาง                    | แอสเซท    |
| 45 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. อาปิโก ไฮเทค    | ที่ปรึกษาทาง                    | แอสเซท    |
| 45 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. เอส แอนด์ พี     | ที่ปรึกษาทาง                    | แอสเซท    |
| 45 | ซินดิเคท              | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. แฟนซีวู๊ด อินดัสตรีส | ผู้จัดการการจัดจำหน่ายแล          | เอบีเอ็น    |
| 46 |                     | ะรับประกันการจำหน่ายหุ้นสามัญเพิ่มทุน | แอมโร     |
|    |                     |                              |           |
|    |                     |                              | เอเซีย     |
+----+---------------------+------------------------------+-----------+
| 2  | บมจ. สหมิตรถังแก๊ส     | ที่ปรึกษาท                      | เอบีเอ็น    |
| 54 |                     | างการเงินในการจัดทำแผนฟื้นฟูกิจการ | แอมโร     |
| 1- |                     |                              |           |
| 25 |                     |                              | เอเซีย     |
| 46 |                     |                              |           |
+----+---------------------+------------------------------+-----------+
| 2  | บริษัท เดอะมอลล์กรุ๊ป    | ที่ปรึกษาในการบริหารเงิน          | เอบีเอ็น    |
| 54 | จำกัด                |                              | แอมโร     |
| 1- |                     |                              |           |
| 25 |                     |                              | เอเซีย     |
| 46 |                     |                              |           |
+----+---------------------+------------------------------+-----------+
| 25 | บมจ. อาปิโก ไฮเทค    | ที่ปรึกษาทางกา                  | แอสเซท    |
| 46 |                     | รเงินและผู้จัดการการจัดจำหน่ายและร | พลัส       |
|    |                     | ับประกันการจำหน่ายใบสำคัญแสดงสิทธิ |           |
+----+---------------------+------------------------------+-----------+
| 25 | บมจ.                | ที่ปรึกษาทาง                    | แอสเซท    |
| 46 | บริหารและพัฒนา        | การเงินและผู้จัดการการจัดจำหน่ายแล | พลัส       |
|    | เพื่อการอนุรักษ์สิ่งแวดล้อม | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ไมด้า แอสเซ็ท    | ที่ปรึกษาทาง                    | แอสเซท    |
| 46 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ.                | ที่ปรึกษาทาง                    | แอสเซท    |
| 46 | อาร์.เอส.โปรโมชั่น     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ.                | ที่ปรึกษาทาง                    | แอสเซท    |
| 46 | แอ็ดวา               | การเงินและผู้จัดการการจัดจำหน่ายแล | พลัส       |
|    | นซ์อินฟอร์เมชั่นเทคโนโลยี | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. แพค เดลต้า      | ที่ปรึกษาทาง                    | แอสเซท    |
| 46 |                     | การเงินและผู้จัดการการจัดจำหน่ายแล | พลัส       |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. การบินไทย       | ผู้จัดการการจัดจำหน่ายแล          | แอสเซท    |
| 46 |                     | ะรับประกันการจำหน่ายหุ้นสามัญเพิ่มทุน | พลัส       |
+----+---------------------+------------------------------+-----------+
| 25 | บมจ. โออิชิ กรุ๊ป       | ที่ปรึกษาทาง                    | เอเซีย พลัส |
| 47 |                     | การเงินและผู้จัดการการจัดจำหน่ายแล |           |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ซีฟโก้           | ที่ปรึกษาทาง                    | เอเซีย พลัส |
| 47 |                     | การเงินและผู้จัดการการจัดจำหน่ายแล |           |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ดี อี แคปปิตอล    | ที่ปรึกษาทาง                    | เอเซีย พลัส |
| 47 |                     | การเงินและผู้จัดการการจัดจำหน่ายแล |           |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. บางกอก เชน     | ที่ปรึกษาทาง                    | เอเซีย พลัส |
| 47 | ฮอสปิทอล             | การเงินและผู้จัดการการจัดจำหน่ายแล |           |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. เอสเอนซี        | ที่ปรึกษาทาง                    | เอเซีย พลัส |
| 47 | ฟอมเมอร์             | การเงินและผู้จัดการการจัดจำหน่ายแล |           |
|    |                     | ะรับประกันการจำหน่ายหุ้นสามัญเพิ่มทุน |           |
+----+---------------------+------------------------------+-----------+
| 25 | บมจ. ไทยออยล์        | ผู้ร่วมจัดการกา                  | เอเซีย พลัส |
| 47 |                     | รจัดจำหน่ายและรับประกันการจำหน่าย |           |
+----+---------------------+------------------------------+-----------+

  บริษัทมีรายได้จากธุรกิจการเป็นที่ปรึกษาทางการเงินและการจัดจำหน่ายหลักทรัพย์ เพิ่มขึ้นในปี
  2547 อย่างมีนัยสำคัญ อันเป็นผลสืบเนื่องจากการรวมกิจการกับบริษัทหลักทรัพย์ แอสเซท พลัส
  จำกัด (มหาชน) ซึ่งเป็นผู้นำด้านธุรกิจวาณิชธนกิจ

รายได้ค่าธรรมเนียมการจัดจำหน่ายหลักทรัพย์และที่ปรึกษาทางการเงิน

(ล้านบาท)

  ------------------------ --------------- --------------- ---------------
  ค่าธรรมเนียม               2545            2546            2547

  จัดจำหน่ายหลักทรัพย์          10.16           18.55           122.22

  ที่ปรึกษาทางการเงิน          3.98            1.29            64.03

  อื่น ๆ                     0.45            0.01            2.54

  รวม                      14.59           19.85           188.79
  ------------------------ --------------- --------------- ---------------

14. 

  ธุรกิจของบริษัทย่อย

  การประกอบธุรกิจของบริษัทหลักทรัพย์จัดการกองทุน แอสเซท พลัส จำกัด (บลจ.แอสเซท พลัส)
  ซึ่งเป็นบริษัทย่อย มีดังนี้

  (1) ธุรกิจการจัดการกองทุนส่วนบุคคล

  บลจ.แอสเซท พลัส
  ได้รับใบอนุญาตประกอบธุรกิจหลักทรัพย์ประเภทจัดการกองทุนส่วนบุคคลจากกระทรวงการคลังเมื่อวันที่
  10 สิงหาคม 2547
  โดยได้โอนทีมงานที่มีความเชี่ยวชาญและมีประสบการณ์ด้านการบริหารและจัดการกองทุนส่วนบุคคล
  รวมทั้งทรัพย์สินของกองทุนส่วนบุคคลทั้งหมดที่อยู่ภายใต้การบริหารของบริษัทหลักทรัพย์ แอสเซท
  พลัส จำกัด (มหาชน) มาอยู่ภายใต้การจัดการ
  โดยได้รับความไว้วางใจอย่างสูงจากลูกค้าประเภทสถาบันและบุคคลธรรมดาทั้งในประเทศและต่างประเทศ
  โดยเฉพาะอย่างยิ่งลูกค้าบุคคลธรรมดารายใหญ่ (High Networth)
  ซึ่งตลอดระยะเวลาที่ผ่านมา
  การบริหารกองทุนส่วนบุคคลสามารถสร้างผลตอบแทนเป็นที่น่าพอใจให้แก่ลูกค้าทุกรายด้วยดีเสมอมา
  ณ วันที่ 30 ธันวาคม 2547 บลจ.แอสเซท พลัส มีกองทุนส่วนบุคคลภายใต้การจัดการ จำนวน
  79 กองทุน รวมมูลค่าทรัพย์สินทั้งสิ้นประมาณ 6,400 ล้านบาท

  (2) ธุรกิจการจัดการกองทุนรวม

  บลจ.แอสเซท พลัส
  ได้รับใบอนุญาตประกอบธุรกิจหลักทรัพย์ประเภทจัดการกองทุนรวมจากกระทรวงการคลัง เมื่อวันที่
  30 มีนาคม 2547 และนับตั้งแต่วันที่เริ่มดำเนินธุรกิจได้อย่างเต็มรูปแบบเมื่อเดือนตุลาคม 2547
  ที่ผ่านมา บลจ.แอสเซท พลัส
  ได้ออกกองทุนรวมที่มีนโยบายหลากหลายออกมาอย่างต่อเนื่องเพื่อเป็นทางเลือกในการลงทุนให้แก่นักลงทุนทั้งประเภทบุคคลธรรมดาและสถาบันที่มีระดับความเสี่ยงที่ยอมรับได้และอัตราผลตอบแทนที่คาดหวังแตกต่างกันตามแต่ละประเภทของนักลงทุนได้อย่างทั่วถึง
  ไม่ว่าจะเป็น กองทุนรวมผสม กองทุนรวมตราสารหนี้ กองทุนรวมที่ได้รับสิทธิประโยชน์ทางภาษี
  (RMF และ LTF) กองทุนรวมประเภทคุ้มครองเงินต้น และกองทุนรูปแบบใหม่ๆ
  เพื่อรองรับความต้องการของผู้ลงทุนในแต่ละขณะตามสภาวะการลงทุนที่เปลี่ยนไป ณ วันที่ 30
  ธันวาคม 2547 บลจ.แอสเซท พลัส มีกองทุนรวมภายใต้การจัดการ จำนวน 9 กองทุน
  รวมมูลค่าทรัพย์สินสุทธิประมาณ 4,195 ล้านบาท

3.2 ตลาดและภาวะการแข่งขัน

  3.2.1 นโยบายและลักษณะการตลาดที่สำคัญ

  กลยุทธ์การแข่งขัน

  บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
  เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
  บทวิเคราะห์หลักทรัพย์ที่มีคุณภาพและคุณภาพการบริการ
  เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง

  ลักษณะลูกค้า

  บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่
  31 ธันวาคม 2547 มีดังนี้

  ------------------- ----------------- ---------------- -----------------
  ประเภทลูกค้า          ในประเทศ          ต่างประเทศ        รวม

  บุคคลธรรมดา          30,169            1,636            31,805

  นิติบุคคล              958               44               1,002

  รวม จำนวนบัญชี        31,127            1,680            32,807
  ------------------- ----------------- ---------------- -----------------

  บริษัทไม่มีตัวแทนนายหน้าซื้อขายหลักทรัพย์ (Sub Broker) ที่ส่งคำสั่งซื้อขายหลักทรัพย์ผ่านบริษัท
  นับตั้งแต่เดือนตุลาคม 2542 เป็นต้นมา

  3.2.2 ภาวะการแข่งขัน

  สภาพการซื้อขายของตลาดหลักทรัพย์ไทยโดยรวมในปี 2547
  มีความผันผวนเป็นอย่างมากเมื่อเทียบกับปี 2546 โดยแม้ดัชนีจะสามารถปรับตัวขึ้นจากสิ้นปี 2546
  ที่ระดับ 772.15 จุด ไปแตะระดับสูงสุดของปีที่ 802.19 จุด เมื่อวันที่ 13 มกราคม 2547 ได้
  แต่หลังจากนั้นก็ปรับตัวลดลงมาโดยตลอด โดยแตะจุดต่ำสุดของปีที่ระดับ 576.63 จุด เมื่อวันที่
  18 พฤษภาคม 2547 อย่างไรก็ตามดัชนีได้กลับมาสดใสอีกครั้ง นับจากปลายเดือนสิงหาคม 2547
  เป็นต้นมา เนื่องจากมีแรงซื้อจากนักลงทุนต่างชาติ ที่กลับเข้ามาซื้อหุ้นไทยอีกครั้ง
  หลังจากขายสุทธิติดต่อมานาน 2 ปี แม้จะซื้อขายสลับกันก็ตาม แต่ในไตรมาสสุดท้ายของปี 2547
  พบว่ามียอดซื้อสุทธิสูงถึง 4 หมื่นล้านบาท ส่งผลให้ดัชนีตลาดหลักทรัพย์ปรับตัวเพิ่มสูงขึ้นอีกครั้ง
  โดยปิดที่ระดับ 668.10 จุด ณ สิ้นปี 2547 ด้วยมูลค่าการซื้อขายเฉลี่ยตลอดปี 2547 อยู่ที่วันละ
  20.5 พันล้านบาท เพิ่มขึ้นเล็กน้อยเพียง 8% เมื่อเทียบกับ 18.9 พันล้านบาท ในปี 2546

  หลายปัจจัยที่ส่งผลกระทบด้านลบต่อตลาดหลักทรัพย์ในปี 2547 เริ่มจากปัญหาไข้หวัดนก
  ที่ระบาดในช่วงท้ายของปี 2546 และกระจายเป็นวงกว้างในไตรมาสแรกของปี 2547
  แต่ทางการก็สามารถคลี่คลายปัญหาลงได้ในเวลาต่อมา ปัจจัยอีกประการที่เข้ามากระทบตลาดฯ
  พร้อม ๆ กัน ก็คือ เหตุการณ์ความไม่สงบใน 3 จังหวัดภาคใต้ และยังเป็นปัญหาที่เรื้อรัง
  มาจนถึงทุกวันนี้ และในช่วงท้ายปี 2547
  เกิดเหตุการณ์มหันตภัยคลื่นยักษ์สึนามิเข้าถล่มชายฝั่งอันดามันในภาคใต้
  ทำให้มีความเสียหายทั้งชีวิตและทรัพย์สินเป็นจำนวนมาก
  ส่งผลกระทบต่อภาคอุตสาหกรรมโรงแรมและท่องเที่ยวในภาคใต้เป็นอย่างมาก

  -----------------------------------------------------------------------
  มูลค่าซื้อขายเฉลี่ยต่อวัน เทียบกับ SET index

  []

  ที่มา: ข้อมูลจากตลาดหลักทรัพย์แห่งประเทศไทย
  -----------------------------------------------------------------------

  ความกังวลต่อแนวโน้มทิศทางอัตราดอกเบี้ยที่อยู่ในช่วงขาขึ้น
  สอดคล้องกับทิศทางดอกเบี้ยต่างประเทศ โดยเฉพาะทางด้านธนาคารกลางสหรัฐ
  ได้ปรับขึ้นอัตราดอกเบี้ย Fed Fund rate ไปแล้ว 6 ครั้ง รวม 1.5% เป็น 2.5%
  โดยล่าสุดได้ปรับเพิ่มขึ้น 0.25% เมื่อเดือนกุมภาพันธ์ 2548 ที่ผ่านมา
  เป็นปัจจัยกดดันให้ธนาคารแห่งประเทศไทย จะต้องปรับขึ้นอัตราดอกเบี้ย RP-14
  วันในทิศทางเดียวกัน และเราคาดว่าธนาคารพาณิชย์ไทยน่าจะทยอยปรับขึ้นอัตราดอกเบี้ยเงินฝาก
  และ สินเชื่อ นับแต่งวดไตรมาส 2 ของปีนี้
  เนื่องจากธุรกรรมทางเศรษฐกิจที่มีโอกาสเกิดขึ้นตามมาภายหลังการจัดตั้งรัฐบาลเสร็จสิ้น เช่น
  โครงการลงทุนสาธารณูปโภคพื้นฐาน ทั้งในเขตกรุงเทพมหานครและรอบนอก
  จะทำให้ความต้องการสินเชื่อจากธนาคารพาณิชย์มีแนวโน้มสูงขึ้น
  อย่างไรก็ตามถึงแม้จะมีการปรับขึ้นอัตราดอกเบี้ยจำนวน 1-2% ในปีนี้ก็ตาม
  ก็นับว่ายังอยู่ในระดับต่ำเมื่อเทียบกับอัตราดอกเบี้ยที่อยู่ในระดับ 2 หลัก
  ก่อนที่จะเกิดวิกฤตเศรษฐกิจ

+-----------------------------------------------------------------------+
| อัตราดอกเบี้ยออมทรัพย์และประจำ 3 เดือน                                      |
+-----------------------------------------------------------------------+
| []                                                                    |
+-----------------------------------------------------------------------+
| ที่มา: ข้อมูลจากธนาคารกรุงเทพ จำกัด (มหาชน)                                 |
+-----------------------------------------------------------------------+

ประเด็นราคาน้ำมันถือว่าส่งผลต่อเศรษฐกิจอย่างมากในปีที่ผ่านมา
ซึ่งจะเห็นว่าราคาน้ำมันดิบได้ปรับตัวสูงขึ้นเกินกว่า 50 เหรียญสหรัฐต่อบาร์เรล
เป็นผลจากความต้องการที่เพิ่มสูงขึ้นตามการฟื้นตัวของเศรษฐกิจโลก
โดยเฉพาะอย่างยิ่งการเติบโตของเศรษฐกิจประเทศจีนที่สูงที่สุดในภูมิภาคเอเชีย
จนกลายเป็นผู้บริโภคน้ำมันรายใหญ่อันดับสองของโลก รองจากประเทศสหรัฐอเมริกา
แต่ปริมาณการผลิตของโลกกลับมีจำกัด
จากปัญหาสงครามในตะวันออกกลางและภัยธรรมชาติในแหล่งการผลิตหลายแห่ง
แต่อย่างไรก็ตามนักวิเคราะห์ด้านพลังงานคาดว่าปัญหาที่จะกระทบต่อปริมาณการผลิตน้ำมันดิบเช่นที่ผ่านมาน่าจะผ่อนคลายลง
และไม่คาดว่าราคาน้ำมันจะทำยอดสูงสุดกว่าปี 2547 สำหรับประเทศไทย
รัฐบาลได้มีการตรึงราคาน้ำมันดีเซลไว้ เพื่อควบคุมต้นทุนการผลิต
แต่ปล่อยลอยตัวน้ำมันเบนซินให้เป็นไปตามกลไกราคาตลาดโลก
ดังนั้นจึงเชื่อว่าเมื่อรัฐบาลปล่อยลอยตัวน้ำมันดีเซลหลังไตรมาสแรกของปี 2548
ก็จะทำให้ต้นทุนการผลิตสูงขึ้น ส่งผลต่อราคาสินค้า และอัตราเงินเฟ้อในที่สุด

  -----------------------------------------------------------------------
  ราคาน้ำมันดิบ Brent และ Dubai

  []

  ที่มา: ข้อมูลจาก Reuters
  -----------------------------------------------------------------------

  -----------------------------------------------------------------------
  อัตราเงินเฟ้อรายเดือน จากปี 2546 ถึงปัจจุบัน

  []

  ที่มา: สำนักดัชนีเศรษฐกิจการค้า
  -----------------------------------------------------------------------

  จากปัจจัยลบทั้งหมดที่กล่าวมา เชื่อว่าได้สะท้อนในราคาหุ้นของไทยไปตลอดปี 2547
  และปัจจุบันถือว่าตลาดหลักทรัพย์ไทยยังมีสัดส่วนราคาหุ้นต่อกำไรสุทธิต่อหุ้น (PER)
  ต่ำเกือบที่สุดในภูมิภาคนี้ ประกอบกับการเสื่อมค่าลงของเงินดอลล่าร์
  จากปัญหาการขาดดุลการค้าและขาดดุลบัญชีเดินสะพัดที่สะสมมานาน
  ยังดึงดูดให้นักลงทุนต่างชาติเข้ามาลงทุนในตลาดหลักทรัพย์ไทยอย่างต่อเนื่องในต้นปี 2548
  ปัจจุบันมีมูลค่าซื้อสุทธิจากต้นปีจนถึงปลายเดือนกุมภาพันธ์ กว่า 6.9 หมื่นล้านบาท
  และคาดว่าแรงซื้อจากด้านนักลงทุนต่างประเทศจะผลักดันให้ดัชนีตลาดรวมถึงมูลค่าซื้อขายจะยังคงมีแนวโน้มที่ปรับตัวสูงขึ้นต่อเนื่องไปถึงช่วงกลางปี
  2548

  -----------------------------------------------------------------------
  ผลิตภัณฑ์มวลรวมในประเทศ (GDP) และ SET index

  []

  ที่มา: สำนักงานเศรษฐกิจและสังคมแห่งชาติ และ ตลาดหลักทรัพย์แห่งประเทศไทย
  -----------------------------------------------------------------------

  ผลประกอบการของบริษัทหลักทรัพย์ตกต่ำในไตรมาสที่ 3 ของปี 2547 ตามมูลค่าซื้อขาย

  ผลประกอบการของกลุ่มหลักทรัพย์ในงวดไตรมาส 3 ของปี 2547
  ที่ผ่านมาถือได้ว่าตกต่ำลงจากงวดก่อนหน้าและช่วงเดียวกันของปี 2546 เป็นอย่างมาก
  อย่างไรก็ตามหากพิจารณาผลกำไรสุทธิจะพบว่าเพิ่มขึ้นจากไตรมาสก่อนหน้า 115%
  เนื่องจากการขาดทุนทางบัญชีจากการควบรวมระหว่าง บริษัทหลักทรัพย์ เอบีเอ็น แอมโร เอเซีย
  จำกัด (มหาชน) (AST) และบริษัทหลักทรัพย์ แอสเซ็ท พลัส จำกัด (มหาชน) (ASSET)
  จำนวน 4.3 พันล้านบาท หากตัดรายการดังกล่าวออกและคิดแต่กำไรจากการดำเนินงาน
  (ไม่รวมกำไรจากการซื้อขายหลักทรัพย์และรายการพิเศษ)
  ของบริษัทหลักทรัพย์จดทะเบียนในตลาดฯ 9 แห่ง (ไม่รวม บริษัทหลักทรัพย์ พัฒนสิน
  เนื่องจากงวดปีไม่ตรงกับบริษัทหลักทรัพย์อื่น และ บริษัท โกลเบล็ก โฮลดิ้ง แมนเนจเมนท์ จำกัด
  (มหาชน) เนื่องจากข้อมูลไม่เพียงพอ) ลดลง 11% จากไตรมาสก่อนหน้า และ 54%
  จากช่วงเดียวกันของปีก่อน สาเหตุหลักมาจากมูลค่าซื้อขายที่ปรับตัวลดลง 15%
  จากไตรมาสก่อนหน้า และ 33% จากช่วงเดียวกันของปี 2546
  จากภาวะตลาดที่ผันผวนดังกล่าวข้างต้น

  อย่างไรก็ตามหากพิจารณาผลประกอบการของกลุ่มหลักทรัพย์ในงวด 9 เดือนแรกของปี 2547
  พบว่ายังเติบโตอย่างมากจากช่วงเดียวกันของปี 2546
  เนื่องจากมูลค่าการซื้อขายของตลาดฯที่ปรับตัวเพิ่มขึ้นถึง 56% จากช่วงเดียวกันของปี 2547
  ซึ่งได้รับอานิสงค์จากมูลค่าซื้อขายในงวด 1Q47 ที่อยู่ในระดับสูงถึงวันละ 2.8 หมื่นล้านบาท
  โดยกำไรจากการดำเนินงานของบริษัทหลักทรัพย์จดทะเบียนในตลาดฯ เพิ่มขึ้น 74%
  จากช่วงเดียวกันของปีที่ผ่านมา
  ถึงแม้ว่าส่วนแบ่งตลาดของบริษัทหลักทรัพย์จดทะเบียนในตลาดฯจะลดลงเล็กน้อยจาก 49.4%
  ในงวด 9 เดือนแรกของปี 2546 เป็น 48.4% ในงวด 9 เดือนแรกปี 2547 ก็ตาม

  -----------------------------------------------------------------------
  กำไรสุทธิของบริษัทหลักทรัพย์และดัชนีกลุ่มหลักทรัพย์

  []

  ที่มา: งบการเงินและข้อมูลจากตลาดหลักทรัพย์แห่งประเทศไทย
  -----------------------------------------------------------------------

  แนวโน้มผลประกอบการของบริษัทหลักทรัพย์ในงวดไตรมาสสุดท้ายปี 2547 และปี 2548

  คาดว่าผลประกอบการบริษัทหลักทรัพย์โดยรวมในไตรมาสสุดท้ายของปี 2547
  น่าจะมีแนวโน้มเพิ่มขึ้นจากไตรมาสก่อนหน้าประมาณ 14% เนื่องจาก 1)
  การเข้าลงทุนของนักลงทุนต่างประเทศ ทำให้มูลค่าซื้อขายปรับตัวเพิ่มขึ้น 12% จากงวดก่อนหน้า
  ส่งผลบวกต่อผลประกอบการของบริษัทหลักทรัพย์จดทะเบียน
  ถึงแม้ว่าส่วนแบ่งตลาดบางส่วนของบริษัทหลักทรัพย์จดทะเบียนได้สูญเสียไปให้บริษัทหลักทรัพย์นอกตลาดที่มีฐานลูกค้าเป็นนักลงทุนต่างชาติจำนวนมากก็ตาม
  โดยส่วนแบ่งตลาดของบริษัทหลักทรัพย์จดทะเบียนได้ลดลงเหลือ 45.1% ในไตรมาสสุดท้ายปี
  2547 จาก 48.7% ในไตรมาสก่อนหน้า และ 2)
  รายได้จากการรับประกันและจัดจำหน่ายหลักทรัพย์
  ซึ่งเกิดจากการนำบริษัทเข้าจดทะเบียนขนาดใหญ่อย่าง บริษัท ไทยออยล์ จำกัด (มหาชน)
  (TOP) และ บริษัท อสมท จำกัด (มหาชน) (MCOT) เป็นตัวขับเคลื่อนรายได้

  แนวโน้มผลการดำเนินงานของบริษัทหลักทรัพย์ในปี 2548
  คาดว่าจะเติบโตด้วยธุรกิจรับประกันและจัดจำหน่ายหลักทรัพย์ (รายละเอียดในหัวข้อถัดไป)
  เนื่องจากคาดว่าธุรกิจนายหน้าซื้อขายหลักทรัพย์อาจไม่เติบโตนักจากเหตุผล 2 ประการ

1)  คาดว่ามูลค่าซื้อขายของตลาด จะทรงตัวจากปี 2547 โดยเชื่อว่าในครึ่งแรกของปี
    ตลาดหลักทรัพย์น่าจะมีความสดใสต่อเนื่อง
    จากปัจจัยเรื่องการเลือกตั้งทั่วไปที่พรรคไทยรักไทยได้คะแนนเสียงสนับสนุนอย่างมาก
    สร้างความเชื่อมั่นในการสานต่อนโยบายเศรษฐกิจไทยของรัฐได้ต่อเนื่อง
    ส่วนในช่วงครึ่งปีหลังของปีนี้ตลาดอาจจะได้รับผลกระทบจากการลอยตัวราคาน้ำมันดีเซล
    และจะส่งผลกระทบต่ออัตราเงินเฟ้อ และกดดันให้ธนาคารพาณิชย์ทยอยปรับขึ้นอัตราดอกเบี้ย
    แต่เชื่อว่าตลาดได้รับรู้ประเด็นเหล่านี้ไปพอสมควรแล้ว

2)  ส่วนแบ่งตลาดของบริษัทหลักทรัพย์จดทะเบียนที่คาดว่าจะทรงตัวหรือลดลง
    เนื่องจากการแข่งขันที่รุนแรงมากขึ้นในธุรกิจนายหน้าซื้อขายหลักทรัพย์
    โดยในปัจจุบันมีบริษัทหลักทรัพย์แข่งขันกันอยู่ถึง 36 บริษัท

เนื่องจากมีโบรกเกอร์ขนาดเล็กจำนวนมาก โดยหากพิจารณาจากส่วนแบ่งตลาดที่ต่ำกว่า 2% ทำให้เราเชื่อว่ามีความเป็นไปได้ที่จะมีการควบรวมกิจการระหว่างบริษัทหลักทรัพย์ จากแรงกดดันแนวนโยบายที่จะให้มีการปล่อยค่าธรรมเนียมนายหน้าเสรีจากปัจจุบันถูกกำหนดให้คงที่ 0.25% จนถึงต้นปี 2550 บริษัทหลักทรัพย์ขนาดเล็กที่ไม่มีผู้ถือหุ้นให้การสนับสนุนที่เพียงพอจะอยู่รอดลำบาก หากการเปิดเสรีค่าธรรมเนียมเป็นจริง

ธุรกิจรับประกันและจัดจำหน่ายหลักทรัพย์ ปี 2547 และ แนวโน้มปี 2548 

  ธุรกิจรับประกันและจำหน่ายหลักทรัพย์ในปี 2547 นับว่ามีการเติบโตอย่างมากจากปี 2546
  พิจารณาจากบริษัทเข้าจดทะเบียนในตลาดหลักทรัพย์ที่มีจำนวนสูงถึง 50 บริษัท เทียบกับเพียง 27
  บริษัทในปี 2546 (มูลค่ารวมเพิ่มจาก 2.3 หมื่นล้านบาทในปี 2546 เป็น 7.5 หมื่นล้านบาทในปี
  2547) ถึงแม้ว่าสภาพตลาดจะซบเซานับจากกลางปี 2547 ก็ตาม
  ส่งผลทำให้ต้องมีการเลื่อนนำบริษัทเข้าจดทะเบียนในตลาดออกไป และจะเข้ามาจดทะเบียนในปี
  2548 แทน ซึ่งข้อมูลจากตลาดหลักทรัพย์ เปิดเผยว่าในปี 2548 จะมีบริษัทเข้าจดทะเบียน ฯ
  รวมถึง 100 บริษัท เนื่องจากต้องการได้รับสิทธิประโยชน์ทางภาษีเงินได้
  (หากเข้าจดทะเบียนก่อนสิ้นปี 2548)
  บริษัทที่มีมูลค่าตลาดขนาดใหญ่ที่คาดว่าจะเข้ามาจดทะเบียนทันในปีนี้คือ
  การไฟฟ้าฝ่ายผลิตแห่งประเทศไทย (EGAT), บริษัท ท.ศ.ท. คอร์ปอเรชั่น จำกัด (TOT),
  การสื่อสารแห่งประเทศไทย (CAT) และบริษัท ไทย เบฟเวอเรจส์ (TCC)

  -----------------------------------------------------------------------
  จำนวนบริษัท และมูลค่ารวมของหุ้น IPO ปี 2543-2546

  []

  ที่มา: ตลาดหลักทรัพย์แห่งประเทศไทย
  -----------------------------------------------------------------------

  ปัจจัยเสี่ยงของธุรกิจหลักทรัพย์

1)  แม้บทเรียนที่เกิดขึ้นจากเปิดเสรีค่าธรรมเนียมนายหน้าซื้อขายเมื่อปี 2544
    ทำให้บริษัทหลักทรัพย์เกือบทุกแห่งประสบภาวะขาดทุนอย่างมาก
    และทำให้ทางการต้องกลับเข้ามาประคับประครอง
    ด้วยการกำหนดค่าธรรมเนียมนายหน้าซื้อขายขั้นต่ำไว้ที่ 0.25% เมื่อต้นปี 2545 อีกครั้ง
    แต่ดูเหมือนภาวะการแข่งขันในธุรกิจนายหน้าซื้อขายหลักทรัพย์จะยังมิได้ลดความรุนแรงลงเท่าไรนัก
    ในทางกลับกันการกำหนดค่าธรรมเนียมนายหน้าฯ ขั้นต่ำยังดึงดูดให้มีผู้ประกอบการรายใหม่ๆ
    เข้ามาในธุรกิจมากขึ้น
    สะท้อนให้เห็นจากการที่มีผู้สนใจเข้ามาประมูลซื้อใบอนุญาตโบรกเกอร์ที่เหลืออยู่ในราคาที่สูงถึงกว่า
    500 ล้านบาทในปีที่ผ่านมา แต่อย่างไรก็ตามการแข่งขันในด้านที่ดีขึ้น เช่น
    เสนอให้บริการในเชิงคุณภาพและครบวงจรมากขึ้น ในการนำเสนอบทวิเคราะห์หลักทรัพย์
    ก็ถือว่าเป็นแนวโน้มที่ดีของอุตสาหกรรมหลักทรัพย์ในปัจจุบัน

2)  จากลักษณะโครงสร้างรายได้ของบริษัทหลักทรัพย์
    ซึ่งส่วนใหญ่จะกระจุกตัวอยู่ที่ค่านายหน้าซื้อขายถึง 90% ทำให้รายได้จะมีความผันผวนสูง
    และจะขึ้นลงตามมูลค่าการซื้อขายของตลาด
    โดยหากมีการเปิดเสรีค่านายหน้าซื้อขายอีกครั้งหนึ่ง เชื่อว่าค่านายหน้าซื้อขายฯ
    เฉลี่ยจะลดลงไปต่ำกว่าที่ 0.25% ดังที่เคยเกิดขึ้นในช่วงเปิดเสรีฯ
    ซึ่งการปรับโครงสร้างธุรกิจเพื่อรองรับการเปิดเสรีธุรกิจหลักทรัพย์ยังเป็นสิ่งที่จำเป็น

  ภาวะการแข่งขันของธุรกิจการจัดการกองทุน

  โอกาสการเติบโตของธุรกิจการจัดการกองทุนยังมีอีกมาก
  เนื่องจากในช่วงที่อัตราดอกเบี้ยยังคงอยู่ในระดับต่ำและคาดว่ามีแนวโน้มที่จะปรับขึ้นแบบค่อยเป็นค่อยไป
  แต่อัตราเงินเฟ้อปรับสูงขึ้นตลอดเวลา รวมทั้งการลงทุนในตลาดหุ้นก็ค่อนข้างมีความผันผวน
  ทำให้ผู้มีเงินฝากอยู่ในธนาคารเป็นจำนวนมากต้องการทางเลือกในการบริหารเงินออมเพื่อให้ได้รับผลตอบแทนที่สูงขึ้น
  และมีนักลงทุนหลายท่านที่ต้องการกระจายการลงทุนเพื่อลดความเสี่ยง
  จึงหันมาให้ความสนใจกับการจัดตั้งกองทุนส่วนบุคคล หรือ การลงทุนผ่านกองทุนรวมกันมากขึ้น
  เนื่องจากอยู่ภายใต้การดูแลและบริหารการลงทุนของบริษัทจัดการซึ่งเป็นผู้ที่มีประสบการณ์และความเชี่ยวชาญในการลงทุนอย่างมืออาชีพ

  โดยหากเทียบมูลค่าของกองทุนรวมที่ลงทุนในหุ้นกับมูลค่าตลาดรวมของประเทศไทยยังนับว่าต่ำมาก
  ปัจจุบันสัดส่วนดังกล่าวอยู่ที่ประมาณ 6.4% เมื่อเทียบกับประเทศที่เจริญแล้ว เช่น สหรัฐอเมริกา
  ตัวเลขนี้จะอยู่ประมาณ 28% สำหรับกองทุนตราสารหนี้ก็ยังเติบโตได้อีกมากเช่นกัน
  โดยเฉพาะอย่างยิ่งหากรัฐบาลยกเลิกการค้ำประกันเงินฝาก
  คงจะมีเม็ดเงินเป็นจำนวนมากที่เคลื่อนย้ายจากระบบธนาคารมายังกองทุนที่มีความเสี่ยงต่ำและมีโอกาสได้รับผลตอบแทนที่มากกว่าการฝากเงิน

  ธุรกิจการจัดการกองทุนมีแนวโน้มของการแข่งขันสูงขึ้นเรื่อยๆ
  เนื่องจากในปัจจุบันมีบริษัทจัดการกองทุนถึง 17 แห่ง และกำลังอยู่ในระหว่างการขออนุมัติจาก
  สำนักงานคณะกรรมการ ก.ล.ต. อีก 3 แห่ง อย่างไรก็ดี บริษัทฯ
  เชื่อว่าการแข่งขันทางธุรกิจย่อมเกิดผลดีต่อนักลงทุนและอุตสาหกรรมโดยภาพรวม
  โดยเฉพาะการแข่งขันด้านการพัฒนาผลิตภัณฑ์ทางการเงินใหม่ๆ
  เพื่อรองรับความต้องการของนักลงทุน หรือ การแข่งขันด้านผลการดำเนินงาน

  ดังนั้น ถึงแม้ธุรกิจจัดการกองทุนจะมีคู่แข่งจำนวนมาก บลจ.แอสเซท พลัส
  จะมุ่งเน้นการพัฒนาการลงทุนรูปแบบใหม่ๆ
  เพื่อให้สามารถรองรับความต้องการด้านการลงทุนที่เปลี่ยนไปตามภาวะการลงทุนในแต่ละขณะ
  ตลอดจนการให้คำแนะนำและเป็นที่ปรึกษาในการวางแผนการลงทุนให้แก่ลูกค้าอย่างมีคุณภาพมากที่สุด
  รวมทั้งมุ่งเน้นการเพิ่มส่วนแบ่งการตลาดทั้งทางด้านกองทุนส่วนบุคคลและขยายธุรกิจด้านกองทุนรวม
  เพื่อให้สามารถเติบโตเป็นบริษัทจัดการกองทุนชั้นนำได้ในอนาคตอันใกล้นี้

  และเพื่อเป็นการเพิ่มความสามารถในการแข่งขันและอำนวยความสะดวกให้แก่ลูกค้า
  บลจ.แอสเซท พลัส กำลังเร่งพัฒนาการซื้อขายผ่านระบบโทรศัพท์อัตโนมัติและทาง Internet
  และมีแผนจะให้บริการ Saving Plan เพื่อให้ลูกค้าสามารถทำการซื้อหน่วยลงทุนแบบสม่ำเสมอ
  โดยหักเงินอัตโนมัติจากบัญชีเงินฝากของลูกค้า นอกจากนี้ บลจ.แอสเซท พลัส
  ยังเพิ่มช่องทางการให้ข้อมูลข่าวสารกองทุนผ่านทาง Email โดยมีบริการส่งข้อมูล NAV รายวัน
  และลูกค้าสามารถติดต่อกับบริษัทผ่านทาง Email : marketing@assetfund.co.th

3.3 การจัดหาผลิตภัณฑ์หรือบริการ

  3.3.1 แหล่งที่มาของเงินทุน

  ในครึ่งปีแรกของปี 2547 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
  โดยบริษัทมียอดทรัพย์สินเป็นตั๋วสัญญาใช้เงิน ณ 30 มิถุนายน 2547 เป็นจำนวน 200 ล้านบาท
  ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยต่อปีที่ 1.25%
  อย่างไรก็ตาม
  บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
  725 ล้านบาท และในครึ่งปีหลัง บริษัทได้มีการขายทรัพย์สิน คือหุ้นบริษัทหลักทรัพย์ แอสเซท พลัส
  จำกัด (มหาชน) ได้รับเงินมา 1,310 ล้านบาท ทำให้บริษัทมีสภาพคล่องสูง

  3.3.2 การดำรงอัตราส่วนเงินกองทุนสภาพคล่องสุทธิ

  บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
  ก.ล.ต. ณ วันที่ 31 ธันวาคม 2547 บริษัทมีเงินกองทุนสภาพคล่องสุทธิเท่ากับ
  3,069,420,750 บาท คิดเป็นร้อยละ 220.51 ของหนี้สินทั่วไป
  ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
  กำหนดไว้ คือไม่ต่ำกว่าร้อยละ 7 ของหนี้สินทั่วไป